JOC BRUT

L’autor
Manuel de Pedrolo

Manuel de Pedrolo va ser un dels primers autors que va escriure novel·les policíaques en català.  Joc Brut n´és un exemple. 

Aquesta és una de les novel·les més llegides de l’autor. Va ser la primera novel·la de la col·lecció “La cua de palla” d’Edicions 62, que es va iniciar l’any 1965.  Se n’han fet més de trenta edicions i se n’han venut més de 200.000 exemplars des de la seva publicació
Fins i tot se n’ha fet una adaptació cinematogràfica l’any 1974, titulada La ley del deseo, dirigida per Juan Antonio Bardem. 

1. ELS PROTAGONISTES
1.1. En les novel·les negres és freqüent que el protagonista o d’altres personatges tinguin una visió fatalista del futur en general i del seu en particular.  Creus que en Xavier n’és un exemple.  Per què?

1.2. Descriu el caràcter d’en Xavier i el de la Juna. Per argumentar la teva opinió pots ajudar-te citant fragments de la novel·la.
1.3. Descriu amb cinc adjectius els personatges següents de la novel·la

	La mare d’en Xavier
	El coronel Virós
	Sorribes, el cap d’en Xavier
	El policia que deté en Xavier

	
	
	
	

	
	
	
	

	
	
	
	

	
	
	
	

	
	
	
	


1.4. Creus que els personatges de Joc Brut són versemblants? Raona-ho.
1.5. Per què creus que el narrador escriu en primera persona i s’implica tant en la història?

1.6. Creus que la Juna pren el pèl al Xavier perquè ell és una bona persona o perquè ella és molt més llesta? Argumenta la resposta.

1.7. 
 Quan se n’adona en Xavier que la Juna l’ha estat enganyant des del començament? Per què no ho sospita abans?

2. L’OBRA I EL SEU TEMPS
2.1. Joc brut es va publicar l’any 1965.  En quina època diries que transcorren els fets que s’hi expliquen?

2.2. Digues alguns elements urbanístics que apareixen a la novel·la  que ja no existeixen avui dia.

2.3. Què creus que significaven en aquell moment les expressions –utilitzades per l’autor- següents:

· Festejar

· Viure rellogats 

Creus que avui dia encara s’utilitzen aquestes expressions?
2.4. Fes una descripció del pis on viu en Xavier.  Creus que el mateix personatge viuria de la mateixa manera l’any 2007? Per què?

3. L’ESTIL NARRATIU I L’ESTRUCTURA
3.1. A les primeres frases de l’obra, que serveixen per introducció general i resumeixen el contingut, ja hi apareix el jo del protagonista, que ens ofereix una visió fatalista del seu destí, com si ja estigués decidit des de la primera ratlla i no es pogués canviar.  El narrador admet que li passarà alguna cosa terrible, ho sap, però malgrat això no pot evitar-ho perquè ja està decidit.  Imitant el narrador, proveu d’escriure en dues o tres línies un argument que comenci d’aquesta manera:

a) Si no hagués començat a ploure aquella tarda …

b)Si no m’hagués trobat amb el/la…

3.2. Pedrolo escriu aquesta novel·la en primera persona.  Si tu escrivissis una novel·la, ho faries també en primera persona o utilitzaries la tercera. Argumenta la resposta.  Per contestar pots parlar d’implicació personal, de versemblança, de realitat, de fatalitat, etc.
3.3. Aquesta obra s’estructura en quatre parts, digues el títol    d’aquestes parts i resumeix què s’explica en cadascuna d’elles:
3.4. Creus que la coberta del llibre està relacionada amb el títol de la novel·la?

4. OPINIÓ PERSONAL
4.1. Si en Xavier hagués estat ric, creus que li hagués passat el que li va passar?

4.2. En quina mesura creus que l’entorn social condiciona la vida de les persones?

4.3. A quina classe social creus que pertany la majoria de la gent que comet delictes?

4.4. Un cop llegida l’obra, creus que el sentit fatalista que reflecteix la novel·la queda justificat o creus que l’autor ha exagerat?

5 TREBALLEM LA NARRACIÓ I LA DESCRIPCIÓ
5.1. En aquest fragment l’autor ens descriu la pistola:

“Em va caldre atansar-me a la finestra per a examinar-la a la comparativa llum que entrava de fora.  Era una arma negra, una Astra, neta, impecable, estranyament pesada.  El carregador era ple i vaig passar una bala tan silenciosament com em fou posible.”
Utilitzant els mateixos recursos, descriu els següents objectes:

a) – anell: era un cèrcol ample, polit, estranyament brillant i…

b) –telèfon: era un aparell sense fils…

c) – nina:

d) – gos:
5.2. En aquest altre fragment, l’autor descriu el coronel Virós, l’home que vol assassinar:
“Ella mai no m’havia descrit l’habitació, jo no hi havia pensat mai, però ara la reconeixia.  Era una cosa familiar.  I ho era l’home, un individu calb, bigotut, vestit amb una jaqueta de pijama d’un color torrat, molt discret, uniforme, alterat només per dues inicials, E.V. brodades a la butxaqueta que, sense això, gairebé no hauria estat posible de distingir.”

Descriu ara l’aspecte físic d’una persona d’edat avançada, sense utilitzar els mots vell/vella, ancià/anciana, iaio/iaia,  tercera edat, etc.

(Pots utilitzar, per guiar-te, els verbs: era, tenia, anava, portava, semblava…)
A continuació, i pel mateix procediment, descriu un nen petit:

5.3. Imitant les descripcions anteriors de Manuel de Pedrolo, primer de l’arma i després del coronel Virós, fes la descripció física d’en Xavier i la Juna:
5.4. En les dues primeres ratlles del text següent, el narrador ens explica que a en Xavier l’espanta el que està a punt de fer, però, tot i que el lector ja sap que està espantat, no és fins al final de la segona línia que admet que té pànic:
“Ara el cor em corria amb un rebombori terrible.  Se m’escapava per la boca, m’ofegava. Vaig haver de repensar-me contra el muntant, vençut per un pànic insensat, cerval, que no havia sabut preveure.  No havia sabut preveure res.  Perquè fins ara, fins aquest moment precís, aquell acte proper no abandonava la meva imaginació per convertir-se en realitat.  Havia assentit als projectes de la Juna, havia realitzat tots els preparatius a consciència, havia penetrate clandestinament a la casa…Però tot havia estat un somni.  I ara em despertava.  Dins d’uns moments, mataria un home…”
Utilitzant la mateixa tècnica, explica quines sensacions experimentes quan ets a punt de fer un examen, o abans de fer alguna cosa que us preocupa molt i us posa molt nerviosos:

5.5. Fes una narració de quinze línies on expliques alguna experiència personal i, alhora, el que vas sentir en viure-la:
5.6. Explica què t’ha semblat aquesta novel·la

